Ekonomski grafikon
U ekonomiji se u velikoj mjeri koriste grafikoni kako bi se bolje ilustrovali ekonomski principi i trendovi koje pokušava objasniti. Ti grafikoni imaju specifične osobine koje se ne nalaze često (ili se ne nalaze često u takvim kombinacijama) u drugim naukama. Uobičajen i specifičan primjer je grafikon ponude i potražnje prikazan desno. Ovaj grafikon prikazuje ponudu i potražnju kao suprotne krive, a presjek između tih krivih određuje ravnotežnu cijenu. Promjena ponude ili potražnje je prikazana pomjeranjem krive ili ulijevo (smanjenje tražene ili ponuđene količine) ili udesno (povećanje tražene ili ponudene količine); ovaj pomak rezultira novom ravnotežnom cijenom i količinom. Ekonomski grafikoni su predstavljeni samo u prvom kvadrantu koordinatne ravni kada varijable konceptualno mogu poprimiti samo nenegativne vrijednosti (kao što je količina proizvoda koji se proizvodi). Iako se ose odnose na numeričke varijable, specifične vrijednosti se često ne uvode ako se postavlja konceptualna tačka koja bi se primjenjivala na bilo koje numeričke primjere. Općenito, obično postoji neki matematički model koji leži u osnovi bilo kojeg datog ekonomskog grafikona. Na primjer, uobičajeni graf ponude i potražnje ima svoju osnovu u općoj teoriji cijena — visoko matematičkoj disciplini.